Saika Kawakita

Saika Kawakita (Bahasa Jepun: 河北彩伽, lahir 24 April 1999) ialah seorang pelakon AV dan penyanyi dari Jepun. Beliau membuat kemunculan sulung pada tahun 2018, dan bersara buat sementara waktu pada bulan Mac 2019. Beliau kemudiannya meneruskan kembali kerjayanya pada bulan Julai 2021 dan kekal aktif semenjak dari detik itu.

 Kerjaya 
Kawakita membuat penampilan sulungnya pada bulan April 2018 melalui karya Shinjin No. 1 Style Kawakita Saika AV Debut (新人NO.1STYLE 河北彩花AVデビュー), yang diterbitkan oleh S1. Beliau mengecapi kejayaan yang memberangsangkan dalam industri AV sejurus selepas kemunculan sulungnya. Karya-karya beliau telah menduduki tempat pertama dan keempat dalam carta kedudukan filem FANZA bagi tahun 2018. Filem Shinjin telah merangkul anugerah Karya Terbaik dalam kategori penstriman dan sewaan pada Anugerah Dewasa FANZA 2019.

Selepas lima bulan berkecimpung dan membintangi enam buah filem, Kawakita secara tiba-tiba menghilang dari persada dunia AV. Semasa tempoh rehat tersebut, S1 telah menerbitkan beberapa adegan yang belum pernah disiarkan di dalam sebuah kompilasi. Akhbar Hong Kong, Oriental Daily News, telah menyenaraikan Kawakita sebagai salah seorang model yang paling diidamkan oleh para pembaca agar beliau kembali daripada persaraan. Dalam satu temu bual yang menyusul, Kawakita menjelaskan bahawa beliau menarik diri lantaran rakan-rakannya telah mendapat tahu mengenai kerjaya beliau sebagai pelakon AV.

Pada tahun 2021, Kawakita telah mengumumkan kepulangan beliau menerusi majalah FANZA dan melancarkan filem kembalinya yang berjudul Kawakita Saika Re:Start pada tanggal 14 Julai. Beliau kekal aktif semenjak detik itu, lalu mendaki mercu populariti dengan pantas untuk bergelar sebagai salah seorang idola JAV yang paling tersohor pada tahun tersebut.
Pada tahun 2024, satu adegan dari video imej tahun 2022 iaitu OAE-214 ALL NUDE Saika Kawakita yang memaparkan Kawakita sedang tersenyum ke arah lensa kamera telah bertukar menjadi sebuah meme Internet yang tular, khususnya di platform Twitter.

Pada tanggal 6 Mac 2024, beliau telah mengumumkan melalui akaun Twitter rasminya bahawa aksara kanji bagi nama pentas beliau telah diubah daripada Ayaka Kawakita (河北彩花) kepada Saika Kawakita (河北彩伽), walhal sebutannya masih dikekalkan, di samping menukarkan gabungan agensinya daripada CRUSE kepada Mine's.

Pada tahun 2025, di bawah nama Moena (萌名), beliau telah membuat kemunculan sulung sebagai seorang penyanyi melalui pelancaran lagu Zutto Issho ni ("Sentiasa Bersama").

 Rujukan 

 Pautan luar 



Kategori:Kelahiran 1999
Kategori:Orang yang masih hidup
Kategori:Pelakon wanita Jepun abad ke-21
Kategori:Pelakon wanita dari Tokyo
Kategori:Model dewasa wanita Jepun
Kategori:Pelakon filem pornografi Jepun
Kategori:Personaliti televisyen wanita Jepun
Kategori:Meme Internet yang diperkenalkan pada 2024